Tsela e Solomone a neng a rarabolola kgotlhang ya basadi ba babedi bano ka yone e re naya tshepo efe ka puso ya mo isagweng ya ga Solomone yo Mogolwane, e bong Jesu Keresete? (1 Dikg. 3:28; Isa. 9:6, 7; 11:2-4) Kwa nagakgolong ya Yuropa, Kgotlatshekelo e e Kgatlhanong le Boikeodi ya Katoliki e ne e tsoma makoko a a neng a “itomolotse,” a a jaaka lekoko la Fora la Waldenses, e ba bogisetsa mokgwa wa bone wa go rera “go tswa mo diefangeleng, mo makwalong a episetlele le mo dikwalong tse dingwe tse di boitshepo, . . . e re ka batho ba e neng e se baruti ba ne ba thibetswe go rera le go ruta batho dikwalo tse di boitshepo.” Diketekete tsa banna le basadi ba ne ba boga botlhoko le go bolawa ka ntlha ya go rata ga bone Baebele. Ba ne ba itsenya mo kotsing ya go bogisiwa setlhogo e le fela ka ntlha ya go boaboeletsa Thapelo ya Morena kana Melao e e Lesome le go e ruta bana ba bone.